Föstu tekjur Fríkirkjunnar eru safnaðargjöldin sem innheimt eru af ríkissjóði . Verðgildi þeirra hefur smám saman rýrnað frá 2008 og duga í raun aðeins fyrir launum presta , tónlistarstjóra og föstum rekstri kirkjunnar og safnaðarheimilis . Í sumar var kirkjan máluð og þar með lauk kostnarsömu viðhaldi . Áður hafði verið skipt um járn á kórnum , lagaðir steindir gluggar og skipt um gler . Þessar framkvæmdir hafa kostað rúmlega 10 milljónir , en Húsafriðunarsjóður hefur af myndarskap komið með framlög sem greiða hluta kostnaðarins . Þessi seinni söfnun ársins er ætluð sérstaklega til að kosta viðhaldið á kirkjunni . Það er okkar metnaður að viðhaldinu sé vel sinnt og að kirkjunni sé sómi sýndur . Við vonum að sem flest ykkar sjáið ykkur fært að leggja ykkar af mörkum í þetta sinn og þökkum innilega allan veittan stuðning . Nánari upplýsingar veitir Einar Sveinbjörnsson , formaður safnaðarstjórnar , vedurvaktin@veðurvaktin.is , eða í síma 857-1799 eða í skilaboðum á Facebooksíðunni okkar .